REPUBLIKA HRVATSKA

ZADARSKA ŽUPANIJA

OPĆINA PREKO

Općinsko vijeće

Na temelju članka 42.st.1 Zakona o Proračunu (“N.N.” 144/21 ) i članka 32. st.1. alineja 4. Statuta Općine Preko ( „Službeni Glasnik Općine Preko“ br. 1/18, 1/20 i 1/21 ) Općinsko vijeće Općine Preko na svojoj 24. sjednici održanoj dana 19. prosinca 2024. godine donijelo je slijedeću:

O D L U K U

o

proračunu Općine Preko za 2025. godinu i projekcijama za 2026. i 2027. godinu

Članak 1.

Ovom Odlukom utvrđuju se ukupni prihodi i primici i rashodi i izdaci Općine Preko za 2025. godinu kao i obveze korisnika proračunskih sredstava glede izvršavanja Proračuna.

Bilanca prihoda i rashoda sastavni je dio ove Odluke, a u njoj su iskazani prihodi po izvorima i

vrstama, a rashodi po osnovnim namjenama i to grupama konta i po kontima, te u eurima sukladno Zakonu o uvođenju eura kao službene valute Republike Hrvatske („Narodne novine“, broj 57/22 i 88/22).

Članak 2.

Ukupni prihodi i primici Općine Preko za 2025. godinu u iznosu 9.545.000,00 eura

Ukupni rashodi i izdaci Općine Preko za 2025. godinu u iznosu 10.095.000,00 eura Preneseni višak iz prethodne godine koji će se rasporediti 550.000,00 eura

Proračunska pričuva 10.000,00 eura

Članak 3.

Hitni i nepredviđeni izdaci koji se pojave tijekom proračunske godine podmiruju se iz rezervi utvrđenih

godišnjim Proračunom.

Korištenje rezervi iz stavka 1. ovog članka odobrava nositelj izvršne vlasti do iznosa utvrđenog godišnjim Proračunom.

Članak 4.

S proračunskog računa ne smiju se isplaćivati izdaci koji nisu predviđeni u Proračunu.

Članak 5.

Proračunski manjak Općine Preko može se financirati zaduživanjem kod druge jedinice lokalne samouprave i uprave, iz Državnog proračuna, zaduživanjem kod nebankovnog sektora uključujući i stanovništvo.

Zaduženje iz st.1. ovog članka može se obavljati samo za svrhe financiranja kapitalnih izdataka.

Članak 6.

Ova Odluka objaviti će se u „ Službenom glasniku Općine Preko“, a primjenjuje se od 01.siječnja 2025.

godine.

Članak 7.

Prihodi Proračuna po vrstama i rasporedu prihoda po namjenama i korisnicima utvrđuju se za 2025. godinu.

O P Ć I N S K O V I J E Ć E O P Ć I N E P R E K O

KLASA:400-01/24-01/02

URBROJ: 2198/13-01/1-24-1

Preko, 19. prosinca 2024. godine

Predsjednica Općinskog vijeća

Ingrid Melada, prof.,v.r